smcproject/ml-wiki-sentences huggingface dataset:
കൂട്ടക്കൊല ചെയ്യപ്പെട്ട ഉമവി രാജകുടുംബത്തിലെ അവശേഷിച്ച ഏക അംഗമായിരുന്ന അബ്ദുറഹ്‌മാൻ ഒന്നാമൻ സ്പെയിനിലേക്ക് രക്ഷപ്പെടുകയും അവിടെ സ്വതന്ത്ര അമീറാവുകയും ചെയ്തു.
കൊർഡോവ തലസ്ഥാനമാക്കി അന്തലൂസ് സാമ്രാജ്യം സ്ഥാപിക്കുന്നതിൽ വിജയിച്ച അബ്ദുറഹ്‌മാൻ മൂന്നാമൻ 929-ൽ ഖലീഫയായി സ്വയം അവരോധിച്ചു.
ഇസ്‌ലാമിക സാമ്രാജ്യത്തിന്റെ യഥാർത്ഥ തലസ്ഥാനം എന്ന പദവിക്ക് ബാഗ്ദാദിന് എതിരാളിയായി കൊർഡോവ മാറി.
ശിയാക്കളുമായുള്ള പ്രശ്നങ്ങൾ
ഉമവികളുമായുള്ള യുദ്ധത്തിൽ തങ്ങളെ സഹായിച്ചിരുന്ന ശിയാക്കളുമായും പ്രശ്നങ്ങൾ തലപൊക്കിത്തുടങ്ങി.
അബ്ബാസികളും ശിയാക്കളും മുഹമ്മദുമായുള്ള കുടുംബബന്ധം വഴി അദികാരത്തിനുള്ള അവകാശം തങ്ങൾക്കാണെന്ന് അവകാശപ്പെറ്റിരുന്നു.
ഭരണത്തിലേറിയതോടെ അബ്ബാസികൾ ശിയ വിശ്വാസത്തിന് നൽകിയിരുന്ന പിന്തുണ പിൻവലിച്ചു.
അനേകം കലഹങ്ങൾക്ക് ഇത് വഴിവച്ചു.
786-ൽ മക്കയിൽ കലാപമുണ്ടായി.
ഇതിനെത്തുടർന്ന് നാടാകെ രക്തച്ചൊരിച്ചിലുണ്ടാവുകയും ശിയാക്കളിലധികവും മഗ്രിബിലേക്ക് നാടുവിടുകയും ചെയ്തു.
അവിടെവച്ച് അവർ ഇദ്‌രീസി സാമ്രാജ്യം സ്ഥാപിച്ചു.
മുഹമ്മദിന്റെ പിൻതുടർച്ചക്കാരും ശിയാ ഇമാമുമാരുമായിരുന്നവരെ അബ്ബാസികൾ വധിച്ചു.
ഇമാം ജഅ്ഫർ സാദിഖും സമൂഹത്തിൽ ഉന്നതസ്ഥാനമുണ്ടായിരുന്ന അനേകം പ്രഭുക്കന്മാരും ഇതിൽ പെടുന്നു.
801-ൽ വടക്കേ ആഫ്രിക്കയിൽ ബർബർ ഖവാരിജുകൾ സ്വതന്ത്രരാഷ്ട്രം സ്ഥാപിച്ചു.
അരനൂറ്റാണ്ടുകൊണ്ട് മഗ്രിബിലെ ഇദ്‌രീസികളും ഇഫ്‌രീഖിയയിലെ അഗ്‌ലബികളും പിന്നീട് മിസ്‌റിലെ തുലൂനിദുകളും ഇക്ഷിദിദുകളും ആഫ്രിക്കയിൽ സ്വതന്ത്രസാമ്രാജ്യങ്ങളായി മാറി.
പ്രവിശ്യകളുമായുള്ള ആശയവിനിമയം
സാമ്രാജ്യത്തിന്റെ വിസ്തൃതിയും വിവിധ ഭാഗങ്ങളുമായി ആശയവിനിമയം നടത്തുന്നതിലെ പോരായ്മകളും മൂലം പ്രശാസനത്തിൽ മാറ്റങ്ങൾ വരുത്താൻ എട്ടാം നൂറ്റാണ്ടിന്റെ രണ്ടാം പകുതിയിൽ പ്രാപ്തരായ ഖലീഫമാരുടെയും അവരുടെ മന്ത്രിമാരുടെയും കീഴിൽ അബ്ബാസി ഭരണത്തിന് നന്നായി അധ്വാനിക്കേണ്ടി വന്നു .
സിറിയയിലും അനറ്റോളിയയിലും ബൈസന്റൈൻ സാമ്രാജ്യം അബ്ബാസികൾക്കെതിരെ യുദ്ധം നടത്തിയിരുന്ന ഇക്കാലത്ത് സ്വാധീനം വർദ്ധിപ്പിച്ചുകൊണ്ടിരുന്ന ഗവർണ്ണർമാരെ വരുതിയിലാക്കുന്നതിൽ കൂടുതൽ ശ്രദ്ധ പതിപ്പിക്കേണ്ടിവന്നതിനാൽ അബ്ബാസി സൈനികനീക്കങ്ങൾ കുറവായിരുന്നു.
സാമ്രാജ്യത്തിൽ നിന്ന് സ്വതന്ത്രമെന്നപോലെ ഭരണം നടത്തിയിരുന്ന ഗവർണ്ണർമാർ തങ്ങളുടെ പദവികൾ പാരമ്പര്യമായി കണക്കാക്കാൻ തുടങ്ങി എന്നതും നെതൃത്വത്തിന് തലവേദനകൾ സൃഷ്ടിച്ചു .
തലസ്ഥാനത്തിനടുത്തും അബ്ബാസി ഭരണം പ്രശ്നങ്ങൾ നേരിട്ടു.
മുമ്പ് തങ്ങളെ സഹായിച്ചിരുന്ന ഒരു കൂട്ടം വിഘടിച്ച് വടക്കൻ പേർഷ്യയിലെ ഖുറാസാനിൽ സ്വതന്ത്രസാമ്രാജ്യം സ്ഥാപിച്ചു.
രാജ്യത്ത് അധികാരമേറിവന്ന പേർഷ്യൻ കുടുംബമായിരുന്ന ബറാമിക്കുകൾക്ക് ഹാറൂൻ-അൽ-റഷീദ് ആദ്യം ഒത്താശ നൽകിയിരുന്നെങ്കിലും പിന്നീട് ഇവർക്കെതിരെ തിരിയുകയും കുടുംബത്തെ ഏതാണ്ട് ഒന്നടങ്കം വധിക്കുകയും ചെയ്തു .
അറബ് മുസ്‌ലിംകൾ ജ്യോതിശാസ്ത്രം, ആൽക്കെമി, ആരോഗ്യശാസ്ത്രം, ഗണിതം എന്നിവ വിജയകരമായി പഠിക്കാൻ തുടങ്ങി.
അബ്ബാസി സാമ്രാജ്യത്തിൽ ഒമ്പതും പത്തും നൂറ്റാണ്ടുകളിൽ ചരിത്രത്തിൽ അതിനുമുമ്പ് ഒരിക്കലും ഉണ്ടായിട്ടില്ലാത്തത്ര കണ്ടുപിടിത്തങ്ങളുണ്ടായി - കാരൻ ആംസ്ട്രോങ്ങ്
എട്ടാം നൂറ്റാണ്ടിൽ അബ്ബാസി ഖിലാഫത്തിന്റെ ഉയർച്ച, ഡമാസ്കസിൽ നിന്ന് ബാഗ്ദാദിലേക്കുള്ള തലസ്ഥാനമാറ്റം എന്നിവയോടെയാണ് ഇസ്‌ലാമിക സുവർണ്ണകാലത്തിന് തുടക്കമായത് .
ഖുർആനിലെയും ഹദീസിലെയും "പണ്ഡിതന്റെ മഷി രക്തസാക്ഷിയുടെ രക്തത്തെക്കാൾ വിശുദ്ധമാണ്" എന്നതുപോലുള്ള ജ്ഞാനത്തിന് പ്രാധാന്യം നൽകുന്ന വചനങ്ങളാണ് അബ്ബാസികൾക്ക് പ്രചോദനമായത്.
ബാഗ്ദാദിൽ ബൈത്തുൽ ഹിക്മ സ്ഥാപിക്കപ്പെട്ടതോടെ ഇക്കാലത്ത് മുസ്‌ലിം ലോകം ശാസ്ത്രം, തത്ത്വചിന്ത, ആരോഗ്യശാസ്ത്രം, വിദ്യാഭ്യാസം എന്നിവയുടെ ലോകത്തിലെത്തന്നെ കേന്ദ്രമായി മാറി.
ബൈത്തുൽ ഹിക്മയിൽ മുസ്‌ലിം-അമുസ്‌ലിം പണ്ഡിതന്മാർ പ്രാചീനകാലത്തെ അറിവുകളെല്ലാം ശേഖരിക്കുകയും അറബിയിലേക്ക് തർജ്ജമ നടത്തുകയും ചെയ്യുന്നതിൽ ഏർപ്പെട്ടു.
നഷ്ടപ്പെട്ടുപോകുമായിരുന്ന പല പുരാതനകൃതികളും ഇങ്ങനെ അറബിയിലേക്കും പേർഷ്യനിലേക്കും പിന്നീട് ടർക്കിഷ്, ഹീബ്രു, ലാറ്റിൻ എന്നീ ഭാഷകളിലേക്കും തർജ്ജമ ചെയ്യപ്പെട്ടതിനാൽ നിലനിന്നു.
ഇക്കാലത്ത് മുസ്‌ലിം ലോകം റോമൻ, ചൈനീസ്, ഇന്ത്യൻ, ഈജിപ്ഷ്യൻ, വടക്കേ ആഫ്രിക്കൻ, ഗ്രീക്ക്, ബൈസന്റൈൻ സംസ്കാരങ്ങളിൽ നിന്ന് അറിവുകൾ ശേഖരിക്കുകയും ഉദ്ഗ്രഥനം നടത്തുകയും പുരോഗമിപ്പിക്കുകയും ചെയ്തു.
ഹാറൂൻ-അൽ-റഷീദിന്റെയും പിൻഗാമികളുടെയും ഭരണം മഹത്തായ ധൈഷണികനേട്ടങ്ങളുടെ കാലത്തിന് വഴിവച്ചു.
ഉമവി ഭരണത്തിൽ ഭരണം നിലനിർത്താൻ സഹായിച്ചിരുന്ന അറബികൾക്കുണ്ടായിരുന്ന മേൽക്കോയ്മയിൽ നിന്ന് അബ്ബാസി കാലഘട്ടത്തിൽ അനറബികളും സ്വാഗതം ചെയ്യപ്പെട്ടതിലേക്കുള്ള മാറ്റമാണ് ഇതിന് പ്രധാനമായും വഴിവച്ചത്.
അബ്ബാസികൾ സസ്സനിദ് രീതികളെ അടിസ്ഥാനമാക്കിയായിരുന്നു ഭരണം ചിട്ടപ്പെടുത്തിയത് .
ഒരു അബ്ബാസി ഖലീഫയുടെ പേർഷ്യക്കാരിയായിരുന്ന മാതാവ് ഇങ്ങനെ പറഞ്ഞതായി രേഖപ്പെടുത്തിയിരിക്കുന്നു : "പേർഷ്യക്കാർ ഒരായിരം വർഷം ഭരിച്ചപ്പോഴും അറബികളെ ഒരു ദിവസം പോലും ആവശ്യം വന്നിരുന്നില്ല. എന്നാൽ ഒന്നോ രണ്ടോ നൂറ്റാണ്ടുകളായി അവരെ ഭരിക്കുന്ന നമുക്ക് അവരെക്കൂടാതെ ഒരു മണിക്കൂറുപോലും നിലനിൽക്കാനാവുകയില്ല."
ഇസ്‌ലാമിക ഭരണത്തിനു കീഴിലെ ചിന്തകരും ശാസ്ത്രജ്ഞരും ഇസ്‌ലാമിക ശാസ്ത്രം പാശ്ചാത്യർക്ക് എത്തിച്ചുകൊടുക്കുന്നതിൽ പ്രധാന പങ്കു വഹിച്ചു.
ഇവരുടെ പ്രവർത്തനഫലമായാണ് അരിസ്റ്റോട്ടിൽ യൂറോപ്പിൽ അറിയപ്പെട്ടത്.
യൂക്ലിഡ് , ടോളമി മുതലായവരുടെ ഗണിതം , ജ്യാമിതി , ജ്യോതിശാസ്ത്രം എന്നിവയിലെ അലക്സാണ്ട്രിയൻ വിജ്ഞാനം ഇക്കാലത്ത് വീണ്ടെടുക്കപ്പെട്ടു.
ഇവ പിന്നീട് ഇസ്‌ലാമിക പണ്ഡിതർ, പ്രത്യേകിച്ച് പേർഷ്യൻ ശാസ്ത്രജ്ഞരായ അൽ-ബിറൂനി, അബൂനസ്‌ർ മൻസൂർ എന്നിവർ, വികസിപ്പിച്ചു.
പേർഷ്യൻ ശാസ്ത്രജ്ഞനായ മുഹമ്മദ് ഇബ്‌നു മൂസ അൽ ഖവാരിസ്മി തന്റെ കിതാബ് അൽജബർ വൽ മുഖാബല എന്ന ഗ്രന്ഥത്തിലൂടെ ബീജഗണിതത്തെക്കുറിച്ചും പ്രധാന കണ്ടുപിടിത്തങ്ങൾ നടത്തി.
ഈ ഗ്രന്ഥത്തിന്റെ പേരിൽ നിന്നാണ് ആൾജിബ്ര എന്ന പദം ഉണ്ടായത്.
അൽ-ഖവാരിസ്‌മി ബീജഗണിതത്തിന്റെ പിതാവായി കണക്കാക്കപ്പെടുന്നു .
അൽഗൊരിസം, അൽഗൊരിതം എന്നീ വാക്കുകളും ഹിന്ദു-അറബിക് സംഖ്യാവ്യവസ്ഥ ഇന്ത്യൻ ഉപഭൂഖണ്ടത്തിനു പുറത്തെത്തിക്കുന്നതിൽ പ്രധാന പങ്കു വഹിച്ച അദ്ദേഹത്തിന്റെ പേരിൽ നിന്ന് ഉദ്ഭവിച്ചതാണ്.
ഇബ്‌നൽ ഹയ്തം (അൽഹാസൻ) തന്റെ പ്രകാശികത്തെക്കുറിച്ചുള്ള പുസ്തകത്തിൽ ഒരു ആദ്യകാല ശാസ്ത്രീയരീതി വികസിപ്പിച്ചു .
വ്യത്യസ്ത സിദ്ധാന്തങ്ങളിൽ നിന്ന് ശരിയേത് എന്ന് തിരിച്ചറിയാൻ പരീക്ഷണങ്ങളെ ഉപയോഗിക്കുക എന്ന കൂടുതൽ പ്രായോഗികമായ രീതി മുസ്‌ലിം ശാസ്ത്രജ്ഞൻമാർ പിൻതുടർന്ന ഈ ശാസ്ത്രീയരീതിയിലെ പ്രധാന അംശമായിരുന്നു.
അൽഹാസൻ പ്രകാശത്തെക്കുറിച്ചുള്ള തന്റെ സിദ്ധാന്തങ്ങളുടെ പേരിൽ പ്രകാശികത്തിന്റെ പിതാവായി അറിയപ്പെടുന്നു.
ബ്രാഡ്‌ലി സ്റ്റെഫെൻസ് ശാസ്ത്രീയരീതിയുടെ വികസനത്തിന്റെ പേരിൽ അദ്ദേഹത്തെ ആദ്യത്തെ ശാസ്ത്രജ്ഞനായി കണക്കാക്കുന്നു .
ആരോഗ്യശാസ്ത്രവും അബ്ബാസികളുടെ കീഴിൽ മധ്യകാല ഇസ്‌ലാമികസാമ്രാജ്യത്തിൽ കാര്യമായ പുരോഗതി നേടി.
ഒമ്പതാം നൂറ്റാണ്ടിൽ ബാഗ്ദാദിൽ 800-ലേറെ ഭിഷഗ്വരന്മാരുണ്ടായിരുന്നു.
ശരീരഘടനയെക്കുറിച്ചും രോഗങ്ങളെക്കുറിച്ചും അനേകം സുപ്രധാനകാര്യങ്ങൾ ഇക്കാലത്ത് കണ്ടെത്തി.
മീസിൽസ്, വസൂരി എന്നിവ തമ്മിലുള്ള ചികിത്സാസംബന്ധിയായ വ്യത്യാസം ഇക്കാലത്താണ് തെളിയിക്കപ്പെട്ടത്.
പാശ്ചാത്യർ അവിസെന്ന എന്നപേരിലറിയപ്പെടുന്ന ഇബ്‌നുസീന The Canon of Medicine, The Book of Healing എന്ന ഗ്രന്ഥങ്ങളിൽ ആരോഗ്യശാസ്ത്രവുമായി ബന്ധപ്പെട്ട അറിവുകളെല്ലാം ക്രോഡീകരിച്ചു.
ആധുനികവൈദ്യശാസ്ത്രത്തിന്റെ പിതാവായി അദ്ദേഹം ചിലപ്പോൾ കണക്കാക്കപ്പെടാറുണ്ട്.
നവോത്ഥാനകാലത്തെയും അതിന് ഏറെ ശേഷവുമുള്ള യൂറോപ്യൻ ശാസ്ത്രജ്ഞന്മാരുടെ പടനങ്ങളിൽ അദ്ദേഹവും മറ്റ് മുസ്‌ലിം വൈദ്യശാസ്ത്രജ്ഞന്മാരും സ്വാധീനം ചെലുത്തി.
അൽ-ബത്താനിയായിരുന്നു ഇക്കാലത്തെ ജ്യോതിശാസ്ത്രജ്ഞന്മാരിൽ പ്രമുഖൻ.
ഭൂമിയുടെ അച്ചുതണ്ടിന്റെ പുരസ്സരണത്തിന്റെ അളവ് വർദ്ധിച്ച കൃത്യതയോടെ അദ്ദേഹം അളന്നു.
അൽ-ബത്താനി, അവെറോസ്, നാസിർ അദ്ദീൻ അൽതുസി, മുഅയ്യിദുദ്ദീൻ ഉർദി, ഇബ്‌നുൽ ഷാതിർ എന്നിവർ ഭൂകേന്ദ്രവ്യവസ്ഥയിൽ വരുത്തിയ മാറ്റങ്ങൾ പിന്നീട് കോപ്പർനിക്കസിന്റെ സൗരകേന്ദ്രവ്യവസ്ഥയിൽ സംയോജിപ്പിക്കപ്പെട്ടു.
ആസ്ട്രോലേബ് കണ്ടുപിടിച്ചത് ഗ്രീക്കുകാരായിരുന്നെങ്കിലും ഇക്കാലത്തെ മുസ്‌ലിം ജ്യോതിശാസ്ത്രജ്ഞന്മാരും എഞിനീയർമാരുമാണ് ഇതിനെ അവികലമാക്കുകയും യൂറോപ്പിലെത്തിക്കുകയും ചെയ്തത്.
ഇസ്‌ലാമികലോകത്തുനിന്നുള്ള സാഹിത്യത്തിൽ ഏറ്റവും പ്രശസ്തമായത് ആയിരത്തൊന്നു രാവുകൾ ( അറേബ്യൻ രാവുകൾ ).
ആണെന്നു പറയാം.
ഇസ്‌ലാമിനുമുമ്പുള്ള പേർഷ്യൻ കഥകളിലാണ് ഇവയുടെ വിത്തുകൾ എങ്കിലും ഇവയുടെ രൂപവത്കരണം പ്രധാനമായും നടന്നത് പത്താം നൂറ്റാണ്ടിലാണ്.
വിവിധ കൈയെഴുത്തുപ്രതികളിലെ കഥകളിൽ വ്യത്യാസങ്ങൾ കാണാൻ സാധിക്കും.
ഈ കഥകൾ പരിണമിച്ച് ഇന്നത്തെ രൂപത്തിലായത് പതിനാലാം നൂറ്റാണ്ടിലായിരുന്നു .
ആയിരത്തൊന്നു രാവുകൾ എന്ന കൃതിയുടെ ഭാഗമായവയും അല്ലാത്തവയുമായ അറേബ്യൻ കഥകളൊക്കെത്തന്നെ അറേബ്യൻ രാവുകൾ എന്ന പേരിലാണ് പാശ്ചാത്യലോകത്ത് അറിയപ്പെടുന്നത്.
പതിനെട്ടാം നൂറ്റാണ്ടിൽ ആന്ത്വാൻ ഗാലാന്തിന്റെ ആദ്യ തർജ്ജമയോടെ തന്നെ പാശ്ചാത്യരിൽ ഈ കൃതിക്ക് സ്വാധീനം കൈവന്നു .
ഈ കഥകളിലെ അലാവുദ്ദീൻ, സിന്ദ്ബാദ്, ആലി ബാബ മുതലായ കഥാപാത്രങ്ങൾ പാശ്ചാത്യരുടെയിടയിലും സാംസ്കാരികബിംബങ്ങളാണ്.
ഫ്രഞ്ചിലും മറ്റ് ഭാഷകളിലും ആയിരത്തൊന്നു രാവുകൾക്ക് അനേകം അനുകരണങ്ങൾ ഉണ്ടായിട്ടുണ്ട് .
അബ്ബാസ് I ഇംഗ്ലീഷ് വിലാസം https://ml.wikipedia.org/wiki/Abbas_I
പേർഷ്യയിലെ ഷായായിരുന്നു അബ്ബാസ് I .
മഹാനായ അബ്ബാസ് I പേർഷ്യയിലെ സഫാവി വംശത്തിൽ 1571 ജനുവരി 27-ന് ഷാ മുഹമ്മദ് ഖുദാബന്തിന്റെ ദ്വിതീയ പുത്രനായി ജനിച്ചു.
പിതാവിന്റെ സ്ഥാനത്യാഗാനന്തരം 1587-ൽ അബ്ബാസ് ഭരണഭാരം ഏറ്റെടുത്തു.
സുശക്തമായൊരു സൈന്യത്തെ സംഘടിപ്പിച്ചുകൊണ്ട് ആഭ്യന്തര ഭദ്രത സുരക്ഷിതമാക്കാൻ അബ്ബാസിനു കഴിഞ്ഞു.
ആരംഭത്തിൽതന്നെ കിസിൽ ബാഷ് ഗോത്രങ്ങളുടെയും ഉസ്ബെക്കുകളുടെയും തുർക്കികളുടെയും എതിർപ്പിനെ ഇദ്ദേഹത്തിനു ഒരേസമയം നേരിടേണ്ടിവന്നു.
കിസിൽബാഷ് ഗോത്രക്കാരെ നിർവീര്യമാക്കുന്നതിനും സ്വരക്ഷയ്ക്കുംവേണ്ടി പുതിയൊരു അംഗരക്ഷകസൈന്യത്തെ ഇദ്ദേഹം രൂപവത്കരിച്ചു.
രാജഭക്തി തികഞ്ഞ ഒരു ശക്തിയായി ഈ സൈന്യം വളർന്നു വന്നു.
1597-ൽ ഉസ്ബെക്കുകളെ പരാജയപ്പെടുത്തി; തുടർന്നു സുഫിയാനിൽവച്ചു നടന്ന ഒരു യുദ്ധത്തിൽ തുർക്കികളെയും.
തുർക്കികളിൽനിന്നു ബാഗ്ദാദ് , കർബല, നജാഫ്, ജോർജിയ എന്നീ സ്ഥലങ്ങൾ പിടിച്ചടക്കി.
ഇംഗ്ലീഷ് നാവികസേനയുടെ സഹായത്തോടെ പോർത്തുഗീസുകാരിൽ നിന്നും പിടിച്ചടക്കിയ ഓർമൂസ് പിൽക്കാലത്ത് ബന്തറേ അബ്ബാസ് (അബ്ബാസ് തുറമുഖം) എന്ന പേരിൽ അറിയപ്പെട്ടു.
ഭരണപരിഷ്ക്കാരങ്ങൾ
മാസന്തരാൻ (Mazandaran) വരെ നീണ്ടുകിടക്കുന്ന രാജപാതകൾ, പാലങ്ങൾ, കൊട്ടാരങ്ങൾ സാർഥവാഹക സത്രങ്ങൾ തുടങ്ങിയവ നിർമിച്ച അബ്ബാസിന്റെ ആഭ്യന്തരഭരണം മികവുറ്റതായിരുന്നു.
ഇസ്ഫഹാനിലെ സ്മാരകമന്ദിരങ്ങൾ, ജുമാമസ്ജിദ്, നാല്പത് സ്തൂപങ്ങളുള്ള സിഹിൽ സുതൂൻ കൊട്ടാരം, ചാർബാഗ്, മാസന്തിരാനിലെ വൻ പാലങ്ങൾ, ഫറാഹബാദിലെ കൊട്ടാരം മുതലായവ ശില്പകലയ്ക്ക് അബ്ബാസ് നൽകിയ മികച്ച സംഭാവനകളാണ്.
കൊള്ളക്കാരെ അടിച്ചമർത്തിക്കൊണ്ട് ഇദ്ദേഹം സഞ്ചാരസൗകര്യങ്ങളും വാർത്താവിതരണ സൌകര്യങ്ങളും സുരക്ഷിതമാക്കി.
നയതന്ത്ര ബന്ധങ്ങൾ
ഇന്ത്യയുമായും യൂറോപ്യൻ രാജ്യങ്ങളുമായും സൌഹാർദപരമായ നയതന്ത്രബന്ധങ്ങൾ സ്ഥാപിക്കാൻ കഴിഞ്ഞ അബ്ബാസ്, അക്ബറുമായും ജഹാംഗീറുമായും മമതയിൽ ആയിരുന്നു.
തുർക്കിക്കെതിരായി ഒരു യൂറോപ്യൻസഖ്യം ഉണ്ടാക്കുന്നതിൽ അബ്ബാസ് പൂർണമായും വിജയിച്ചില്ല.
പുതിയ തലസ്ഥാനമായ ഇസ്ഫഹാനെ മനോഹരമായ കൊട്ടാരങ്ങളും, മന്ദിരങ്ങളും, പള്ളികളും, ഉദ്യാനങ്ങളുംകൊണ്ട് അലംകൃതമാക്കി.
കഴിവുറ്റ ഒരു ഭരണാധിപനായിരുന്നു എങ്കിലും ഇദ്ദേഹം പലപ്പോഴും സ്വന്തം കുടുംബാംഗങ്ങളോടുപോലും ക്രൂരമായിട്ടാണ് പെരുമാറിയിരുന്നത്.
42 വർഷക്കാലത്തെ ഭരണത്തിനുശേഷം ഫറാഹബാദിൽവച്ച് 1629 ജനുവരി 19-ന് അന്തരിക്കുമ്പോൾ അബ്ബാസിന്റെ സാമ്രാജ്യം ടൈഗ്രീസ് മുതൽ സിന്ധു നദിവരെ വ്യാപിച്ചുകഴിഞ്ഞിരുന്നു.
അവലംബം http://www.answers.com/topic/abbas-i-of-persia http://encyclopedia.farlex.com/Abbas+I,+the+Great Archived 2011-09-23 at the Wayback Machine .
http://encyclopedia2.thefreedictionary.com/Abbas+I+of+Persia കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അബ്ബാസ് ക എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അബ്ബാദ് ഇബ്ൻ ബിഷാർ ഇംഗ്ലീഷ് വിലാസം https://ml.wikipedia.org/wiki/Abbad_ibn_Bishr
മുഹമ്മദ് നബിയുടെ അനുയായിയായിരുന്ന അബ്ബാദ് ഇബ്ൻ ബിഷാർ (Arabic: عباد بن بشر‎) ന്റെ ജീവിതകാലഘട്ടം 606 മുതൽ 632 വരെയായിരുന്നു.
തികഞ്ഞ വിശ്വാസിയും പണ്ഡിതനുമായുരുന്ന അദ്ദേഹം ഒരു ധീരയോദ്ധാവുകൂടിയായിരുന്നു.
തനിക്ക് പതിനഞ്ച് വയസ്സ് പ്രായമുള്ളപ്പോഴാണ് അദ്ദേഹം മുസാബ് ഇബ്ൻ ഉമയർ -ൽ നിന്നും ആദ്യമായി ഖുർആൻ ഓതിക്കേൾക്കുന്നത്.
അത് ഹിജ്റക്ക് മുമ്പുള്ള കാലഘട്ടമായിരുന്നു.
ഖുർആന്റെ വചനങ്ങളിൽ ആകൃഷ്ടനായ അദ്ദേഹം ഖുർആൻ പഠിക്കുകയും ഇസ്‌ലാം സ്വീകരിക്കുകയും ചെയ്തു.
ഖുർആൻ പാരായണത്തിൽ നിപുണത നേടിയ അദ്ദേഹത്തിന്റെ ആലാപന മാധുര്യം മറ്റ് സഹാബികൾക്കിടയിൽ അദ്ദേഹത്തിന് "ഖുർആന്റെ സുഹൃത്ത്" എന്ന വിളിപ്പേര് നേടിക്കൊടുത്തു.
പ്രവാചക പത്നിയായിരുന്ന ആയിഷ അദ്ദേഹത്തിന്റെ ധാർമ്മിക ബോധത്തെ വാഴ്ത്തിയിട്ടുണ്ട്.
അദ്ദേഹം 632-ലെ യമാമ യുദ്ധത്തിൽ രക്തസാക്ഷിയായി.
അബ്ബാസിയ ഇംഗ്ലീഷ് വിലാസം https://ml.wikipedia.org/wiki/Jleeb_Al-Shuyoukh
കുവൈറ്റിലെ ഫർവാനിയ ഗവർണറേറ്റിൽ ജലീബ് അൽ ഷുവൈക് ഏരിയയിലുള്ള ഒരു പ്രദേശമാണ് അബ്ബാസിയ.
കുവൈറ്റിലെ പ്രവാസി മലയാളികൾ തിങ്ങിപ്പാർക്കുന്ന പ്രദേശമാണിത്.
നിരവധി മറ്റ് ഏഷ്യൻ വംശജരും ഇവിടെ അധിവസിക്കുന്നുണ്ടെങ്കിലും ഇന്ത്യാക്കാരാണ് എണ്ണത്തിൽ കൂടുതൽ.
ഇന്ത്യൻ വിദ്യാഭ്യാസ സ്ഥാപനങ്ങളുടെ സാന്നിദ്ധ്യം കൊണ്ട് ശ്രദ്ധേയമാണ് അബ്ബാസിയ.
പ്രവാസി മലയാളികളുടെ ശക്തമായ സാന്നിദ്ധ്യം ഒന്നുകൊണ്ടുതന്നെ കേരളത്തിലെ വിവിധ സ്ഥലങ്ങളുടെ പേരിലുള്ള സംഘടനകളുടെയും, വിദ്യാഭ്യാസ സ്ഥാപനങ്ങളുടെ പൂർവ്വവിദ്യാർത്ഥി സംഘടനകളുടെയും, മറ്റ് ജാതിമത, രാഷ്ടീയ, സാംസ്കാരിക സംഘടനകളുടെയും കുവൈറ്റിലെ ആസ്ഥാനവും പ്രധാന പരിപാടികൾ നടത്തപ്പെടുന്നതും ഇവിടെവച്ചാണ്.
കേരളത്തിലെ വിവിധ ക്രൈസ്തവ സഭകളൂടെ ആരാധനാലയങ്ങൾ (താൽക്കാലികം എന്നവിധം) അബ്ബാസിയയിൽ പ്രവർത്തിച്ചുവരുന്നു.
പുറത്തേക്കുള്ള കണ്ണികൾ അബ്ബാസിയയിൽ തയ്യാറാക്കിയ ഒരു മാധ്യമ റിപ്പോർട്ട്
അബ്ബാസ് ഇബ്നു അബ്ദുൽ മുത്തലിബ് ഇംഗ്ലീഷ് വിലാസം https://ml.wikipedia.org/wiki/Abbas_ibn_Abd_al-Muttalib
അബ്ദുൽ മുത്തലിബിന്റെ പന്ത്രണ്ടു സന്തതികളിലൊരാളും മുഹമ്മദു നബിയുടെ പിതൃസഹോദരനുമായിറ്റുന്നു അബ്ബാസ് ഇബ്നു അബ്ദുൽ മുത്തലിബ് ( അറബി : العباس بن عبد المطلب ‬ ).
ധനികനും വർത്തകപ്രമാണിയും തത്ത്വചിന്തകനുമായിരുന്ന അബ്ബാസ് ആദ്യകാലത്ത് മുഹമ്മദുനബിയുടെ ഒരു എതിരാളികൂടിയായിരുന്നു.
ബദർയുദ്ധത്തിൽ ഇസ്ലാമിക പക്ഷത്തിനെതിരായി ശത്രുക്കളുടെകൂടെ ചേർന്ന് ഇദ്ദേഹം യുദ്ധം ചെയ്തു.
യുദ്ധത്തിൽ ബന്ധനസ്ഥനാക്കപ്പെട്ടതിനെ തുടർന്ന് സ്വന്തമായി പ്രതിഫലം നൽകി വിമോചിതനായി.
അതിനുശേഷം ഇസ്ലാംമതം സ്വീകരിക്കുകയും മതത്തിന്റെ അഭിവൃദ്ധിക്കുവേണ്ടി ഒരു ധർമഭടനായി മറ്റു മുസ്ലീങ്ങളോടൊപ്പം അടരാടുകയും ചെയ്തിട്ടുണ്ട്.
അബ്ബാസിയാ ഖലീഫമാർ ഇദ്ദേഹത്തിന്റെ വംശജരാണ്.
ഖുറൈഷികളിൽവച്ചു തന്ത്രജ്ഞനും ബുദ്ധിശാലിയുമായിരുന്നുവെങ്കിലും  88-ആമത്തെ വയസ്സിൽ, എ.ഡി. 653-ൽ മദീനയിൽവച്ച് ഇദ്ദേഹം അന്തരിച്ചു.
ഇദ്ദേഹത്തിന്റെ ഭാര്യാസഹോദരിയായ മയ്മൂന മുഹമ്മദുനബിയുടെ പത്നിയായിരുന്നു.
നബിയുടെ അന്ത്യോപചാര വേളയിൽ ഇദ്ദേഹം സന്നിഹിതനായിരുന്നു.
അവലംബം http://www.geni.com/people/Abbas-ibn-Abd-al-Muttalib-r-a/6000000002188193498 http://baqee.org/baqee/index.php?option=com_content view=article id=17:abbas-ibn-abdul-muttalib catid=11:people-at-baqee Itemid=17 Archived 2011-03-17 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അബ്ബാസ് ഇബ്നു അബ്ദുൽ മുത്തലിബ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അലങ്കാര കാക്കത്തിരണ്ടി ഇംഗ്ലീഷ് വിലാസം https://ml.wikipedia.org/wiki/Aetomylaeus_vespertilio
കടൽ വാസിയായ ഒരു മൽസ്യമാണ് അലങ്കാര കാക്കത്തിരണ്ടി അഥവാ Ornate Eagle Ray  (Reiculate Eagle Ray).
( ശാസ്ത്രീയനാമം : Aetomylaeus vesperilio ) .
അവലംബം White, W.T. 2005.
Aetomylaeus vespertilio .
Debelius, H. 2006, "Indian Ocean Reef Guide" ISBN 978-3931702670 Australian museum ഇതും കാണുക
അലങ്കാര മത്സ്യം വളർത്തൽ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
അലങ്കാര മത്സ്യം വളർത്തൽ എന്ന പുസ്തകത്തിൽ വിവിധ അലങ്കാര മത്സ്യങ്ങളുടെ വളർത്തലും പ്രജനനവും പ്രതിപാദിക്കുന്നു.
ഡോ.എ. ഡി.ആന്റണി, ഡോ. എലിസ്ബത്ത് ജോസഫ് എന്നിവരാണ്ഗ്രന്ഥകർത്താക്കൾ.
കേരള കാർഷിക സർവകലാശാലയുടെ വിജ്ഞാന വ്യാപന വകുപ്പാണ് പസിദ്ധീകരിക്കുന്നത്.
വ്യവസായമാക്കുന്നവർക്കുള്ള മാർഗ്ഗ നിർദ്ദേശവും ഇതിലുണ്ട്.
ലവണജല മത്സ്യം വളർത്തലിനെ പറ്റിയും പ്രതിപാദിക്കുന്നുണ്ട്.
നാടൻ ഇനങ്ങൾ, വിദേശ ഇനങ്ങൾ, അക്വേറിയത്തിൽ വളർത്താവുന്ന ചെടികൾ ഇതൊക്കെ ഈ പുസ്തകത്തിൽ പ്രതിപാദിക്കുന്നുണ്ട്.
അലങ്കാരം (വ്യാകരണം)
ഒരു കാവ്യത്തിന്റെ ഭംഗി കൂട്ടാനായി ചേർക്കുന്ന പ്രയോഗങ്ങളെ മലയാളവ്യാകരണത്തിൽ അലങ്കാരങ്ങൾ എന്നു പറയുന്നു.
അലങ്കാരം എന്ന സംജ്ഞയും സങ്കല്പവും സംസ്കൃതകാവ്യശാസ്ത്രത്തിൽ നിന്നും മലയാളത്തിൽ എത്തിയതാണ്.
അലങ്കാരലക്ഷണവും വർഗ്ഗവും
കാവ്യലക്ഷണങ്ങളെക്കുറിച്ചു പ്രതിപാദിക്കുന്ന കേരളപാണിനിയുടെ ഭാഷാഭൂഷണം എന്ന ഗ്രന്ഥത്തിൽ അലങ്കാരത്തിനെ  നിർവ്വചിക്കുന്നതു് ഇപ്രകാരമാണു്:
ശബ്ദാർത്ഥങ്ങളിൽവച്ചൊന്നിൽ വാച്യമായിട്ടിരുന്നീടും ചമത്കാരം ചമയ്ക്കുന്ന മട്ടലങ്കാരമായത്.
ഉത്തമമായ കാവ്യം വായിക്കുമ്പോൾ അനുവാചകനു് അവാച്യമായ ഒരാനന്ദം അനുഭവപ്പെടുന്നു.
ഉത്തമകാവ്യത്തിൽ നിന്നും അങ്ങനെ ആഹ്ലാദം അനുഭവിക്കുന്നതിനു് അനുകൂലമായ ബുദ്ധിയോടുകൂടിയവനാണു് സഹൃദയൻ.
സഹൃദയനിൽ ആഹ്ലാദം ജനിപ്പിക്കുന്നതിനു കാരണമായ കവിതാധർമ്മമാണു് ചമത്ക്കാരം.
ഈ ആഹ്ലാദം രണ്ടുപാധികളെ ആശ്രയിച്ചിരിക്കുന്നു: ആഹ്ലാദം ജനിപ്പിക്കാൻ കാവ്യത്തിനുള്ള കഴിവു് ആഹ്ലാദം അനുഭവിക്കാൻ അനുവാചകനുള്ള കഴിവു്
ഇത്തരം ചമത്കാരം തന്നെ വാച്യം ( അഭിധ , ലക്ഷണ , വ്യഞ്ജന എന്നീ തരം അർത്ഥങ്ങളിലൂടെ വാക്കിൽ നിന്നും തിരിച്ചറിയാവുന്നതു്, ലക്ഷ്യം (വാഗർത്ഥങ്ങളിൽ നിന്നല്ലാതെ അതുച്ചരിക്കുന്ന രീതി തുടങ്ങിയ പ്രയോഗലക്ഷണങ്ങൾ കൊണ്ടു് തിരിച്ചറിയാവുന്നതു്, വ്യംഗ്യം (ആംഗ്യം, മുദ്ര, ഭാവം തുടങ്ങിയവ കൊണ്ടു് തിരിച്ചറിയാവുന്നതു്) എന്നിങ്ങനെ മൂന്നു വിധത്തിലാവാം.
ഇവയിൽ ലക്ഷ്യവും വ്യംഗ്യവും കാവ്യാലങ്കാരങ്ങളായി കണക്കാക്കുന്നില്ല.
അതുകൊണ്ടു് വാച്യമായ ചമത്‌കാരങ്ങളാണു് അലങ്കാരങ്ങൾ.
അലങ്കാരങ്ങൾ രണ്ട് വിധത്തിലുണ്ട്: (1) ശബ്ദാലങ്കാരം (2) അർത്ഥാലങ്കാരം .
ശബ്ദാലങ്കാരങ്ങൾ
ശബ്ദത്തെ അതായത് ഉച്ചരിച്ചുകേൾക്കുന്ന അക്ഷരത്തെ ആശ്രയിച്ച് നിൽക്കുന്ന അലങ്കാരത്തെ  ശബ്ദാലങ്കാരമെന്ന് പറയുന്നു.
പ്രാസം , യമകം തുടങ്ങിയവ ശബ്ദാലങ്കാരത്തിന് ഉദാഹരണങ്ങളാണ്.
ഏതെങ്കിലും രീതിയിൽ ക്രമനിബദ്ധമായ ശബ്ദവിന്യാസമാണു് ശബ്ദാലങ്കാരങ്ങളിലെ ആഹ്ലാദജനകഹേതു.
അതായതു്, പുനരുക്തവദാഭാസത്തിൽ ഒഴികെ, ശബ്ദങ്ങളേയോ പദങ്ങളേയോ ആവർത്തിക്കുന്നതുകൊണ്ടു ലഭിയ്ക്കുന്ന കർണ്ണസുഖമാണു് ശബ്ദാലങ്കാരങ്ങളിലെ ചമത്‌കാരത്തിനു കാരണം.
അനുപ്രാസം, ഛേകാനുപ്രാസം, ആദിപ്രാസം, ദ്വിതീയാക്ഷരപ്രാസം, തൃതീയാക്ഷരപ്രാസം,ചതുർത്ഥാക്ഷരപ്രാസം, പഞ്ചമാക്ഷരപ്രാസം, അന്ത്യപ്രാസം, അഷ്ടപ്രാസം ദ്വാദശപ്രാസം, ഷോഡശപ്രാസം, ലാടാനുപ്രാസം, യമകം, പുനരുക്തവദാഭാസം എന്നിവയാണു് പ്രധാനപ്പെട്ട ശബ്ദാലങ്കാരങ്ങൾ.
അർത്ഥാലങ്കാരങ്ങൾ
കാവ്യത്തിൽ ഉപയോഗിച്ചിരിക്കുന്ന വാക്കുകളുടെ അർത്ഥത്തിൽനിന്നും ഉളവാകുന്ന ചമത്‌കാരങ്ങളാണു് അർത്ഥാലങ്കാരങ്ങൾ.
അവ ശ്രവണസുഖത്തേക്കാൾ ആലോചനാസുഖമാണു നൽകുന്നതു്.
അതുകൊണ്ടു് കാവ്യധർമ്മപ്രകാരം ശബ്ദാലങ്കാരത്തിനേക്കാൾ പ്രാധാന്യം അർത്ഥാലങ്കാരങ്ങൾക്കുണ്ടു്.
എല്ലാ തരം അർത്ഥാലങ്കാരങ്ങളേയും അതിശയം, സാമ്യം, വാസ്തവം, ശ്ലേഷം എന്നിങ്ങനെ നാലിൽ ഏതെങ്കിലും ഒന്നു് അടിസ്ഥാനഘടകമായതു് എന്ന നിലയിൽ തരം തിരിക്കാനാവും.
ഇതനുസരിച്ച് അർത്ഥാലങ്കാരങ്ങളെ നാലു വർഗ്ഗമായി വിഭജിച്ചിരിക്കുന്നു: അതിശയോക്തി സാമ്യോക്തി വാസ്തവോക്തി ശ്ലേഷോക്തി
ഓർത്താലതിശയം സാമ്യം
വാസ്തവം ശ്ളേഷമിങ്ങനെ
അലങ്കാരങ്ങളെ തീർപ്പാൻ
നാലുതാനിഹ സാധനം ഇവയെ കൊണ്ട് തീർക്കുന്നു കവീന്ത്രരുപമാദിയെ തങ്കം കൊണ്ടിഹ തട്ടാന്മാർ കങ്കണാദിയെയെന്ന പോൽ
അവലംബം ↑ ഏ.
ആർ.രാജരാജവർമ്മ.
ഭാഷാഭൂഷണം.
ഡി.സി.ബുക്സ് കോട്ടയം.
2nd Impression July-2012.
താൾ 17
അലക്‌സാൻഡ്രിന മറ്റിൽൽഡ മാക്ഫെയ്ൽ ഇംഗ്ലീഷ് വിലാസം https://ml.wikipedia.org/wiki/Alexandrina_Matilda_MacPhail
അലക്‌സാൻഡ്രിന മറ്റിൽൽഡ മാക്ഫെയ്ൽ OBE (3 ജൂൺ 1860 - 6 നവംബർ 1946) ലണ്ടൻ സ്‌കൂൾ ഓഫ് മെഡിസിൻ ഫോർ വിമനിൽ നിന്ന് ബിരുദം നേടിയ ഒരു സ്കോട്ടിഷ് ഡോക്ടറായിരുന്നു.
1887-ൽ, ഇന്ത്യയിൽ ഒരു മിഷനറിയും ഡോക്ടറുമായി പ്രവർത്തിച്ച അവർ മദ്രാസിൽ സ്ഥാപിച്ച ആശുപത്രി പിന്നീട് ഒരു വലിയൊരു ആശുപത്രിയായി മാറി.
ഒന്നാം ലോകമഹായുദ്ധസമയത്ത് , സ്കോട്ടിഷ് വിമൻസ് ഹോസ്പിറ്റൽസ് ഫോർ ഫോറിൻ സർവ്വീസസിനു കീഴിൽ സെർബിയയിലും ഫ്രാൻസിലും അവർ ഡോക്ടറായി പ്രവർത്തിച്ചു.
1860 ജൂണിൽ ഐൽ ഓഫ് സ്കൈയിലെ സ്ലീറ്റിലെ നോക്കിലാണ് അലക്സാണ്ട്രിന മക്ഫെയിൽ ജനിച്ചത്.
സ്ലീറ്റിലെ ആദ്യത്തെ ഫ്രീ ചർച്ച് മിനിസ്റ്ററും പിന്നീട് യുണൈറ്റഡ് ഫ്രീ ചർച്ചിന്റെ ശുശ്രൂഷകനുമായ റെവറന്റ് ജോൺ സിൻക്ലെയർ മാക്ഫെയിലിന്റെുയും ജെസ്സി റീഡിൻറേയും (മുമ്പ്, ഫിൻലെയ്സൺ) മകളായിരുന്നു അവർ.
മാക്ഫെയിൽ ലണ്ടൻ സ്കൂൾ ഓഫ് മെഡിസിൻ ഫോർ വുമൺസിൽ ചേർന്ന് 1887-ൽ അവിടെനിന്ന് ബിരുദം നേടി.
ബിരുദപഠനത്തിനു ശേഷം അവൾ ഇന്ത്യയിലെ മദ്രാസിലേക്ക് പോയി.
ഫ്രീ ചർച്ച് ഓഫ് സ്കോട്ട്ലൻഡ് ഒരു മെഡിക്കൽ മിഷനറിയായി അയച്ച ആദ്യത്തെ വനിതാ ഫിസിഷ്യനായിരുന്നു മാക്ഫെയ്ൽ.
ഈ തസ്തികയിലേക്ക് അവളെ അയച്ച സമയത്ത്, ഇംഗ്ലണ്ടിൽ ഫിസിഷ്യൻമാരായി രജിസ്റ്റർ ചെയ്ത 60 സ്ത്രീകൾ മാത്രമേ ഉണ്ടായിരുന്നുള്ളൂ, പത്ത് പേർ മാത്രമാണ് വിദേശത്ത് സേവനമനുഷ്ഠിച്ചിരുന്നത്.
പ്രാഥമികമായി സ്ത്രീകളുടെയും കുട്ടികളുടെയും ആരോഗ്യ സംരക്ഷണത്തിൽ ശ്രദ്ധ കേന്ദ്രീകരിക്കുന്നതിനായി മാക്ഫെയിൽ 1888-ൽ മദ്രാസിലെ തന്റെ വീട്ടിൽ സ്ഥിരമായ ഒരു ഡിസ്പെൻസറിയും ക്ലിനിക്കും സ്ഥാപിച്ചിരുന്നു.
ഒരു സ്കോട്ടിഷ് വിദ്യാഭ്യാസ വിദഗ്ധയായിരുന്ന ക്രിസ്റ്റീന റെയ്‌നി  (റോബർട്ട് റെയ്‌നിയുടെ സഹോദരി) 19-ാം നൂറ്റാണ്ടിന്റെ അവസാനത്തോടെ മദ്രാസിലെത്തി, സ്കോട്ട്‌ലൻഡിലെ ക്ലിനിക്കിനെ പിന്തുണയ്ക്കുന്നതിനായി ഫണ്ട് സ്വരൂപിക്കാൻ തുടങ്ങി.
ഈ അധിക ഫണ്ടുകൾ ക്ലിനിക്ക് വിപുലീകരിക്കാൻ അനുവദിച്ചതോടൊപ്പം, 1914-ൽ റെയ്‌നി ഹോസ്പിറ്റൽ എന്ന എന്ന പേരിൽ സമ്പൂർണ്ണ ദൗത്യം ലോർഡ് പെന്റ്‌ലാൻഡ് തുറന്നുകൊടുക്കുന്നതിനുമിടയാക്കി.
1946 നവംബർ 6-ന് എഡിൻബർഗിൽ വെച്ച് മാക്ഫെയിൽ അന്തരിച്ചു.
അവലംബം ↑ {{ cite book }} :  CS1 maint: location missing publisher ( link ) ↑ ↑ {{ cite book }} :  CS1 maint: location missing publisher ( link ) ↑ ↑ ↑ {{ cite book }} :  CS1 maint: location missing publisher ( link ) ↑ ↑ ↑ ↑
അലക്‌സെനിയ ഡിമിട്രോവ ഇംഗ്ലീഷ് വിലാസം https://ml.wikipedia.org/wiki/Alexenia_Dimitrova
ബൾഗേറിയൻ പത്രപ്രവർത്തകയും എഴുത്തുകാരിയുമാണ് അലക്‌സെനിയ ഡിമിട്രോവ ( English : Alexenia Dimitrova ( Bulgarian : Алексения Димитрова) ഔദ്യോഗിക ജീവിതം
1980ൽ ഔദ്യോഗിക ജീവിതം ആരംഭിച്ചു.
ബൾഗേറിയയുടെ തലസ്ഥാനമായ സോഫിയയിൽ നിന്ന് പ്രസിദ്ധീകരിക്കുന്ന 24 ചാസ (24Chasa)  എന്ന വാർത്താപത്രത്തിൽ ജോലി ചെയ്യുന്നു.
ബൾഗേറിയയിലെ ഏറ്റവും പ്രചാരമുള്ള രണ്ടാമത്തെ ദിനപത്രമാണ് 24 ചാസ.
ശീത യുദ്ധകാലത്തെ രഹസ്യ ശേഖരങ്ങളെ കുറിച്ചുള്ള വിവരങ്ങളാണ് അലക്‌സിനയുടെ ഏറ്റവും പ്രധാനപ്പെട്ട വിഷയം.
കൂടാതെ, അഴിമതി , കള്ളപ്പണം, സംശയകരമായ ഉടമസ്ഥാവകാശം, രഹസ്യ സമൂഹങ്ങൾ എന്നിവയും കൈകാര്യം ചെയ്യുന്നുണ്ട്.
ലോകത്ത് ആകമാനമുള്ള കാണാതായ ആളുകളെ കണ്ടെത്താനും അവരെ ഒരുമിപ്പിക്കുന്നതിനുമായി ഒരു രൂപരേഖ തയ്യാറാക്കിയിരുന്നു ഡിമിട്രോവ.
2002ൽ ആരംഭിച്ച കാണാതായ ആളുകളെ പറ്റിയുള്ള അവരുടെ ലേഖന പരമ്പര ഇപ്പോഴും തുടരുന്നുണ്ട്.
അംഗീകാരങ്ങൾ 2004 നവംബറിൽ ബൾഗേറിയയിലെ അന്വേഷണാത്മക പത്രപ്രവർത്തനത്തിന് നൽകുന്ന ഏറ്റവും വിലമതിച്ച പുരസ്‌കാരമായ Chernorizets Hrabar ലഭിച്ചു
ബ്രിട്ടൻ , ബൾഗേറിയ , അമേരിക്ക , റഷ്യ എന്നീ രാജ്യങ്ങളിലെ 40 മാധ്യമങ്ങളിലായ 4000ൽ അധികം റിപ്പോർട്ടുകൾ പ്രസിദ്ധീകരിച്ചിട്ടുണ്ട്.
ബൾഗേറിയൻ - അമേരിക്കൻ രഹസ്യ ശേഖരങ്ങളെ കുറിച്ചുള്ള ദി അയൺ ഫസ്റ്റ് - എന്ന പേരിൽ ഇംഗ്ലീഷിൽ ലണ്ടനിൽ നിന്ന് 2005ൽ പുസ്തകം പ്രസിദ്ധീകരിച്ചു.
ഇതേ പുസ്തകം ദി വാർ ഓഫ് ദ സ്‌പൈസ് എന്ന പേരിൽ 2005ൽ ബൾഗേറിയയിൽ നിന്നും പുറത്തിറക്കി.
1986ൽ സോഫിയ സർവ്വകലാശാലയിൽ നിന്ന് ബിരുദം നേടി.
അമേരിക്കയിലെ മിന്നിയപൂലിസ്-സെന്റ് പോളിലെ വേൾഡ് പ്രസ് ഇൻസ്റ്റിറ്റ്യൂട്ട്, അമേരിക്കയിലെ കൊളംബിയയിലെ മിസ്സൂരി സർവ്വകലാശാല, ബ്രിട്ടനിലെ റോയിട്ടേഴ്‌സ്, നെതർലെൻഡിലെ യൂറോപ്യൻ സെന്റർ ഫോർ ജേണലിസം, ഡെൻമാർക്കിലെ ആർഹുസിലുള്ള ഡാനിഷ് സ്‌കൂൾ ഓഫ് ജേണലിസം എന്നിവിടങ്ങളിൽ നിന്ന് പത്രപ്രവർത്തനത്തിൽ പ്രത്യേകം പഠനം നടത്തി.
അലങ്കാര മൊറെ മലിഞ്ഞീൽ ഇംഗ്ലീഷ് വിലാസം https://ml.wikipedia.org/wiki/Gymnothorax_favagineus
കടൽ വാസിയായ ഒരു മൽസ്യമാണ് അലങ്കാര മൊറെ മലിഞ്ഞീൽ അഥവാ Laced moray.
( ശാസ്ത്രീയനാമം : Gymnothorax  favagineus ) .
അവലംബം പുറത്തേക്കുള്ള കണ്ണികൾ http://www.marinespecies.org/aphia.php?p=taxdetails id=217509 http://www.fishbase.org/Summary/SpeciesSummary.php?
ID=5391 AT=Kalu+iriya Froese, Rainer, and Daniel Pauly, eds.
" Gymnothorax favagineus " in ഫിഷ്ബേസ് .
അലങ്കാരം (വിവക്ഷകൾ)
അലങ്കാരം എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
അലങ്കാരം (തോരണം) - തോരണം അല്ലെങ്കിൽ ചമയം എന്ന അർത്ഥത്തിൽ വ്യാകരണത്തിലെ അലങ്കാരങ്ങൾ കർണ്ണാടകസംഗീതത്തിലെ സപ്തതാള അലങ്കാരങ്ങൾ അണി ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
അലകൾ (ചലച്ചിത്രം)
എം ഡി മാത്യൂസ് സംവിധാനം ചെയ്ത് 1974-ൽ പുറത്തിറങ്ങിയ മലയാള ചലച്ചിത്രമാണ് അലകൾ .
രാജേഷ്, വിജയശ്രീ , അടൂർ ഭാസി , പട്ടം സദൻ എന്നിവരാണ് പ്രധാന വേഷങ്ങൾ ചെയ്തിരിക്കുന്നത്.
അലങ്കാര മത്സ്യങ്ങൾ ഇംഗ്ലീഷ് വിലാസം https://ml.wikipedia.org/wiki/List_of_freshwater_aquarium_fish_species
കൃത്രിമ സാഹചര്യങ്ങളോട് പൊരുത്തപ്പെടുന്നതും കാഴ്ചയ്ക്കു മനോഹരവുമായ മത്സ്യങ്ങളെ അലങ്കാരത്തിനായി വളർത്തുന്നു.
ഇവയാണ് അലങ്കാര മത്സ്യങ്ങൾ .
ചില അലങ്കാര മത്സ്യങ്ങൾ ക്രമം ചിത്രം മലയാളനാമം ആംഗലേയ നാമം ശാസ്ത്രനാമം കുടുംബം 1 അമ്മായിപ്പരൽ 2 അരോണ 3 എയ്ഞ്ചൽ മത്സ്യം 4 ഒഴുക്കിലട്ടി 5 കോമാളി മത്സ്യം 6 ഗപ്പി 7 ഗൗരാമി 8 ചുട്ടിപറവപ്പരൽ 9 പച്ച വാൾവാലൻ 10 പറവപ്പരൽ 11 പ്ലാറ്റി 12 ബ്ലാക്ക്‌ ടെട്ര 13 മിസ് കേരള മത്സ്യം 14 മോളി 15 വരയൻ ഡാനിയോ 16 വാഴക്കാവരയൻ 17 സയാമീസ് ഫൈറ്റർ മത്സ്യം 18 സ്വർണ്ണമത്സ്യം 19 സ്വർണ്ണവാലൻ പരൽ
അനിൽഡ തോമസ് ഇംഗ്ലീഷ് വിലാസം https://ml.wikipedia.org/wiki/Anilda_Thomas
ഒരു പ്രമുഖ ഇന്ത്യൻ വനിതാ കായിക താരമാണ് അനിൽഡ തോമസ്.
400 മീറ്റർ ഓട്ടത്തിലാണ് ഇവർ ശ്രദ്ധകേന്ദ്രീകരിച്ചിരിക്കുന്നത്.
2016ലെ റിയോ ഒളിമ്പിക്‌സിൽ വനിതകളുടെ 4 X 400 മീറ്റർ റിലേയിൽ അനിൽഡ ഇന്ത്യയെ പ്രതിനിധീകരിക്കുന്നുണ്ട്.
എറണാകുളം കോതമംഗലം സ്വദേശിനിയാണ്.
1993 മെയ് ആറിന് ജനനം.
കോതമംഗലം വരാട്ടുപാറ സ്വദേശികളായ സി.പി.തോമസ്-ജെൻസി തോമസ് ദമ്പതികളുടെ മൂത്ത മകളാണ് അനിൽഡ.
കോതമംഗലം മാർ അത്തനേഷ്യസ് കോളെജിൽ ബിഎ ഇക്കണോമിക്‌സ് പഠനം പൂർത്തിയാക്കി.
കാര്യവട്ടം എൽഎൻസിപിഇയിൽ ആണ് അനിൽഡ പരിശീലനം നടത്തുന്നത്.
സ്‌പോർട്‌സ് കൗൺസിലിന്റെ പരിശീലകനായ പിബി ജയകുമാറാണ് കഴിഞ്ഞ മൂന്നു വർഷമായി അനിൽഡയുടെ കോച്ച്.
നേട്ടങ്ങൾ ദേശീയ ഗെയിംസിൽ അനിൽഡ തോമസ് 400 മീറ്ററിൽ സ്വർണ്ണം നേടി അന്തർ സർവ്വകലാശാല മീറ്റിൽ മഹാത്മാ ഗാന്ധി സർവ്വകലാശാലയ്ക്ക് വേണ്ടി 400 മീറ്ററിൽ പങ്കെടുത്തു.
ടിന്റു ലൂക്കയുടെ 53.26 സെക്കന്റ് എന്ന സമയം ഭേദിച്ച് 52.99 സെക്കന്റ് എന്ന പുതിയ മീറ്റ് റെക്കോർഡ് സ്ഥാപിച്ചു.
2015 മെയ് മാസം നടന്ന ഫെഡറേഷൻ കപ്പിൽ പങ്കെടുത്തു.
റിയോ ഒളിമ്പിക്‌സിനുള്ള ഇന്ത്യയുടെ 4 ത 400 മീറ്റർ റിലേ വനിതാ ടീമിൽ ടിന്റു ലൂക്ക, ജിസ്‌ന മാത്യു എനനിവർക്കൊപ്പം അനിൽഡ തോമസും ഇടം നേടി.
അത്‌ലറ്റിക്‌സ് ഫെഡറേഷൻ ഓഫ് ഇന്ത്യയാണ് 4 ഗുണം 400മീറ്റർ റിലേ ടീമിന്റെ പട്ടിക തയ്യാറാക്കിയത്.
പുരസ്കാരങ്ങൾ കേരളത്തിലെ പ്രഗല്ഭ പുരുഷ, വനിതാ കായികതാരങ്ങൾക്കായി സംസ്ഥാന സ്‌പോർട്‌സ് കൗൺസിൽ ഏർപ്പെടുത്തിയ പരമോന്നത കായിക ബഹുമതിയായ 2016-17ലെ ജി.വി രാജ അവാർഡ്.
അനീക്ക് വാൻ കൂട്ട് ഇംഗ്ലീഷ് വിലാസം https://ml.wikipedia.org/wiki/Aniek_van_Koot
ഡച്ച് വീൽചെയർ ടെന്നീസ് താരമാണ് അനീക്ക് വാൻ കൂട്ട് (ജനനം: 15 ഓഗസ്റ്റ് 1990).
ഓസ്‌ട്രേലിയൻ ഓപ്പൺ , യുഎസ് ഓപ്പൺ എന്നിവയിൽ മുൻ ചാമ്പ്യനും ലോക ഒന്നാം നമ്പർ താരവുമാണ്.
ഡബിൾസ് മത്സരങ്ങളിൽ ജിസ്കെ ഗ്രിഫിയോണിനൊപ്പം ഫ്രഞ്ച് ഓപ്പൺ , യുഎസ് ഓപ്പൺ , ഡബിൾസ് മാസ്റ്റേഴ്സ് എന്നിവ നേടിയിട്ടുണ്ട്.
ഇടത് ഭാഗത്തേക്കാൾ വലതുകാൽ ചെറുതായാണ് അനീക്ക് വാൻ കൂട്ട് ജനിച്ചത്.
തുടർച്ചയായുള്ള തിരുത്തൽ പ്രവർത്തനങ്ങൾക്ക് ശേഷം വാൻ കൂട്ടിന്റെ വലതു കാൽ മുറിച്ചുമാറ്റപ്പെട്ടു.
പത്താം വയസ്സിൽ വീൽചെയർ ടെന്നീസ് കളിക്കാൻ തുടങ്ങി.
സിംഗിൾസ് മത്സരത്തിൽ വാൻ കൂട്ട് മോൺ‌ട്രിയലിൽ‌ വിജയിച്ചു.